Document ID: 31996D0695

KOMISSION PÄÄTÖS,
tehty 26 päivänä marraskuuta 1996,
tietyistä suu- ja sorkkatautia koskevista suojatoimenpiteistä Kreikassa tehdyn päätöksen 96/526/EY muuttamisesta (ETA:n kannalta merkityksellinen teksti) (96/695/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,
sekä katsoo, että
suu- ja sorkkatautia esiinnyttyä Kreikassa heinäkuussa 1996 komissio teki 18 päivänä heinäkuuta 1996 päätöksen 96/440/EY (4) suu- ja sorkkatautia koskevista suojatoimenpiteistä Kreikassa; mainittu päätös kumottiin ja käyttöön otettuja suojatoimenpiteitä muutettiin tautitilanteen perusteella tietyistä suu- ja sorkkatautia koskevista suojatoimenpiteistä Kreikassa ja komission päätöksen 96/440/EY kumoamisesta 30 päivänä elokuuta 1996 tehdyllä komission päätöksellä 96/526/EY (5),
päätöksellä 96/526/EY hyväksytyissä toimenpiteissä määritellään tietyt edellytykset taudin valvontaohjelmalle,
Kreikka on pyytänyt mainitussa päätöksessä vahvistettujen toimenpiteiden muuttamista karjan tarkastusten osalta, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 96/526/EY seuraavasti:
Korvataan liitteessä II olevan II kohdan kolmannessa luetelmakohdassa sanat "viikottainen tarkastus" sanoilla "tarkastus 15 päivän välein".
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä marraskuuta 1996.

Labels: 3
18
17
6